OzLabs/hebrew-wiki-articles huggingface dataset:
פיירפליי אלפה

פיירפלאי אלפה (באנגלית: Firefly Alpha, גחלילית אלפה) הוא משגר לוויינים דו-שלבי מפיתוח חברה Firefly Aerospace. המשגר מיועד לשיגורים מסחריים של לוויינים קטנים.

==היסטוריה==
התכנון הראשוני בוצע שנת 2014. בשנת 2015 התקבלו מנאס"א 5.5 מיליון $ לקידום התוכנית. במרץ 2017 החברה הודיע על פשיטת רגל, אורגנה מחדש והמשיכה לפעול תחת שם Firefly Aerospace. לחברה הוזרם הון על ידי יזם ממוצא אוקראיני מקס פוליאקוב. החברה נכנסה לשיתוף פעולה עם מהנדסים מאוקראינה ופתחה משרד בעיר דניפרו. תכנון המשגר עבר שינויים תוך הגדלת יכולתו. בתכנון הנוכחי המשגר יכול להביא מטען של 1,170 ק"ג למסלול לווייני נמוך.

שיגור ניסוי ראשון בוצע בשנת 2021. בעקבות בעיה טכנית באחד המנועים השיגור הופסק לאחר מספר דקות. שיגור שבוצע בשנת 2022 הצליח אך מכיוון שלוויינים לא הגיע למסלול המתוכנן רובם הפסיקו לפעול תוך כשבוע. בשנת 2023 בוצעו שיגורים מוצלחים. לשנת 2024 מתוכננים מספר שיגורים.

לשיגורי המשגר הותאם כן שיגור 2W בבסיס חיל האוויר ונדנברג.

==קישורים חיצוניים==

* [https://fireflyspace.com/alpha/ תיאור באתר היצרן]
*[https://space.skyrocket.de/doc_lau/firefly.htm רשימת שיגורים]
==הערות שוליים==

קטגוריה:משגרים אמריקאיים
מייקל מימוני

מייקל מימוני (נולד ב-1 במאי 1984) הוא רופא עיניים ישראלי, מנהל יחידת קרנית במחלקת עיניים בבית החולים רמב"ם, ופרופסור חבר קליני בפקולטה לרפואה בטכניון.

== ביוגרפיה ==
נולד בסינסינטי, אוהיו, ועלה עם משפחתו לישראל בשנת 1997.

בוגר הפקולטה לרפואה באוניברסיטת תל אביב, בהצטיינות, משנת 2013. במסגרת ההתמחות השתתף בתוכנית המחקר "עתידים", במסגרתה זכה בפרס מתמחה מצטיין כלל ארצי מטעם איגוד רופאי העיניים הישראלי עבור הישגיו הכירורגיים, הקליניים והמחקריים. במהלך ההתמחות זכה גם בפרסים ומלגות מטעם האיגוד האירופאי לקטרקט וניתוחי רפרקציה (ESCRS), ומטעם האיגוד הבין-לאומי לניתוחי רפרקציה (ISRS).

בהמשך ביצע מימוני תת-התמחות כירורגית בבית החולים טורונטו ווסטרן (Toronto Western Hospital), השייך לאוניברסיטת טורונטו, בתחום קרנית, ניתוחי קטרקט, עין יבשה והסרת משקפיים בלייזר. בסיום תקופת תת-ההתמחות זכה מימוני בפרס הכירורג המצטיין של המחזור.

בשנת 2021 היה שותף להקמה של המרכז הרפואי לטיפול בעין יבשה. משנת 2022 מנהל מימוני את יחידת הקרנית בבית החולים רמב"ם. באותה שנה נבחר לכהן גם כיו"ר חוג הקרנית באיגוד רופאי העיניים הישראלי.

מימוני הוא מרצה ופרופסור חבר בפקולטה לרפואה בטכניון. נכון לשנת 2023 פרסם מעל 240 מחקרים מקוריים בספרות המקצועית ובכתבי עת העוסקים במחלות עיניים וברפואת עיניים. הוא מרצה בכנסים בינלאומיים של רפואת עיניים, וכן עורך וסוקר עבור עיתונים מדעיים בתחומים של השתלות קרנית, ניתוחי קטרקט, עין יבשה והסרת משקפיים בלייזר.

בשנת 2023 נבחר לאחד המומחים המובילים בתחומו לפי רשימת 100 הרופאים המובילים של Dun's 100.

נשוי ואב לשלושה.

== קישורים חיצוניים ==
* 
* 
* 
* 

== הערות שוליים ==

קטגוריה:רופאי עיניים ישראלים
קטגוריה:סגל הטכניון: רפואה
קטגוריה:סגל רמב"ם - הקריה הרפואית לבריאות האדם
דגמי מזון

דגמי מזון בחלון מסעדה ביפן.
דגם של תפוח (מימין), המשמש כקישוט ביתי, לעומת תפוח אמיתי (משמאל).
דגמי מזון (ביפנית: 食品サンプル) הם דגמים מוקטנים או העתקים של פריט מזון או מנה, העשוי בדרך כלל מפלסטיק, שעווה, שרף או חומר בלתי אכיל דומה. הם משמשים בדרך כלל כמקדם מכירות וכמִדְמֶה בחלונות תצוגה ובמדפים של מסעדות, דוכני מזון ועגלות מזון ביפן, קוריאה הדרומית וסין.<ref></ref>

שימוש בדגמי מזון מאפשר לספקי המזון לפרסם לצרכנים תמונה תלת־ממדית של המוצרים שלהם, תוך הימנעות מהצורך להציג מזון אמיתי ללא השגחה לפרקי זמן ממושכים, שעלול להזדהם , להתקלקל או למשוך מזיקים לא נעימים כגון זבובים, תיקנים ונמלים.

למעט תעשיית המזון באסיה, ניתן למצוא דגמי מזון גם כרקוויזיט בסרטי קולנוע, תוכניות טלוויזיה, מחזות, פרסומות בטלוויזיה, מודעות מודפסות וירידים מסחריים .<ref></ref> כמו כן, דגמי מזון משמשים בחינוך לתזונה נכונה ולחקר צרכנים.<ref name="pmid=21920063"></ref><ref name="pmid=26256557"></ref><ref name="pmid=25049139"></ref>

==קישורים חיצוניים==

== הערות שוליים ==

קטגוריה:פרסום
קטגוריה:יפן: המצאות
קטגוריה:מסחר במזון
מלכודת (סרט, 2024)

מלכודת (באנגלית: Trap) הוא סרט מותחן אמריקאי בבימויו של מ. נייט שאמלאן. בסרט מככבים ג'וש הארטנט וסלקה שאמלאן.

הסרט עלה לאקרנים בארצות הברית ב-2 באוגוסט 2024, תחת הפצת אולפני האחים וורנר. 

עלילה 

אב ובתו המתבגרת מגיעים לאיצטדיון להופעת פופ של הזמרת האהובה על הבת ושם הם מבינים שהם בעצם במרכזו של אירוע אפל ומחריד.<ref></ref>

== צוות השחקנים ==
* ג'וש הארטנט
* סלקה שאמלאן
* היילי מילס

== הפקה ==
לאחר עליית הסרט "דפיקה בדלת" לאקרנים, מ. נייט שאמלאן אישר שיביים עוד סרט עבור "סרטי יוניברסל", ושיעלה לאקרנים במהלך אפריל 2024. שמו של הסרט "מלכודת" פורסם בפברואר 2023, כאשר שאמלאן הכריז שהוא נכנס לעסקה עם אולפני האחים וורנר.

צילומי הסרט התעתדו להתחיל בסינסינטי, אוהיו באוגוסט 2023, שם הוא היה מקבל מעל 9 מיליון דולר זיכוי מס מהמדינה כדי לצלם שם. מכיוון ששאמלאן הפיק ומימן את הסרט בעצמו, ההפקה קיבלה הסכם לאפשר לצלם במהלך שביתת אמני הטלוויזיה והרדיו. הצילומים התחרשו והחלו במיסיסוגה, אונטריו ב-16 באוקטובר 2023. והסתיימו ב-8 בדצמבר 2023. מארק ביינשטוק ואשווין ראג'אן הפיקו את הסרט יחד עם שאמלאן.

== קישורים חיצוניים ==
* 

== הערות שוליים ==

קטגוריה:סרטי 2024
קטגוריה:סרטי מתח אמריקאיים
קטגוריה:סרטי מ. נייט שאמלאן
קטגוריה:סרטי האחים וורנר
קטגוריה:מוצרים עתידיים: סרטים
קטגוריה:סרטים אמריקאיים משנת 2024
סמות' ג'אז

סמות' ג'אז (באנגלית: Smooth jazz; באופן מילולי: "ג'אז חלק") הוא תת-ז'אנר מוזיקלי של ג'אז ומוזיקת קרוסאובר. אף על פי שמתואר לעיתים קרובות כ"ז'אנר", זהו נושא שנוי במחלוקת בחוגי מוזיקת ג'אז. עם זאת, סמות' ג'אז היה פורמט רדיו פופולרי באמצע שנות ה-70 של המאה ה-20 עד תחילת שנות ה-90 של המאה ה-20.

ניתן להתייחס לסמות' ג'אז כג'אז מוצלב בעל אוריינטציה מסחרית שהגיע לשיאו בשנות ה-80 של המאה ה-20.<ref name="fushion"></ref><ref name="explore_amg"></ref> הפופולריות של סמות' ג'אז כפורמט רדיו ירדה בהדרגה בתחילת המאה ה-21.<ref>[https://www.popmatters.com/184400-jazz-of-the-00s-jumping-past-the-great-divide-2495632353.html Jazz of the 00s - Jumping The Great Divide - Popmatters] "the market for jazz was starting to get less rigid too. “Smooth jazz” was by far the dominant market force in jazz at the end of the century, and it sidetracked the artistic lives of some musicians who might have made more interesting music but for the draw of big paydays. But the radio stations playing sax-and-synth dominated lite funk faded in the first decade of the 21st century. 2008 marked the death of the smooth jazz stations in both New York and Washington, DC"</ref>

== ראו גם ==
* סופיסטי-פופ

== קישורים חיצוניים ==

== הערות שוליים ==

קטגוריה:שנות ה-1990 במוזיקה
קטגוריה:שנות ה-1980 במוזיקה
קטגוריה:שנות ה-1970 במוזיקה
קטגוריה:ג'אז
דבורה פסין

דבורה פסין (1910-2001)<ref>Ingall, C. K. (2010) The Women who Reconstructed American Jewish Education, 1910-1965. University Press of New England. Page 210.</ref> (ידועה גם בשם דבורה מרגוליס) הייתה סופרת אמריקאית הידועה בעבודותיה לילדים בנושאי היסטוריה יהודית.<ref>Baxter, E. M. (1946). Books for Religious Education. Journal of Bible and Religion, 14(4), 214-218.</ref><ref>Chipkin, I. S. (1953). Deborah Pessin, The Jewish People, Volumes I and II. Jewish Education, 24(1), 62-64.</ref><ref>"Behrman publishes biography of Herzl by Deborah Pessin". The Jewish News. Friday, January 28, 1949. Page 19. Accessed January 1, 2024.</ref>

בשנת 1954 קיבלה את הפרס הלאומי לספרים יהודיים (ארצות הברית) לספרות ילדים על יצירתה העם היהודי (The Jewish People).

==ספרים (באנגלית)==
* Ahad Ha'am
* Giants on the Earth: Stories of Great Jewish Men and Women from the Time of the Discovery of America to the Present
* The Jewish Kindergarten: A Manual for Teachers
* The Aleph Bet Story Book<ref>Pessin, D. (1946). [https://archive.org/details/alephbetstoryboo0000debo/mode/2up The Aleph Bet Story Book], JPS. via Archive.org.</ref>
* Michael Turns the Globe
* Theodore Herzl
* The Jewish People
* History of the Jews in America

==הערות שוליים==

קטגוריה:אמריקאיות שנפטרו ב-2001
קטגוריה:אמריקאיות שנולדו ב-1910
קטגוריה:סופרות אמריקאיות
האספה המחוקקת של ג'הרקאנד

האספה המחוקקת של ג'הרקאנד (בהינדי: झारखण्ड बंगाल विधानसभा; באנגלית: Jharkhand Legislative Assembly) היא בית המחוקקים המדינתי של ג'הרקאנד.

== היסטוריה ==
האספה המחוקקת הוקמה בעקבות הקמת ג'הרקאנד בנובמבר 2000, כששמונה עשרה מחוזות פוצלו מביהר למדינה החדשה. 81 מחברי האספה המחוקקת של ביהר
הפכו לחברי האספה המחוקקת החדשה. מכיוון שהבחירות לאספה המחוקקת של ביהר נערכו רק כשישה חודשים קודם לכן, הוחלט שלא לקיים בחירות חדשות, והבחירות הראשונות לאספה נערכו ב־2005.

== הרכב נוכחי ==
ההרכב הנוכחי של האספה המחוקקת של ג'הרקאנד הוא האספה המחוקקת ה-5, שנבחרה ב-2019. מפלגת השלטון היא ג'הרקאנד מוקטי מורצ'ה, המחזיקה ב-28 מושבים וזוכה לתמיכת הקונגרס הלאומי ההודי (19) ומספר מפלגות נוספות. מפלגת העם ההודית (26) נמצאת באופוזיציה.

האספה בוחרת את ששת נציגי ג'הרקאנד ברג'יה סבהה.

==הרכבים בעבר ==
{|class="wikitable
! 
! תקופת כהונה
!colspan="2"| מפלגת שלטון
!colspan="2"| אופוזיציה עיקרית
|-
|1
|נובמבר 2000–2005
|style="background:#ff7900;"|
|מפלגת העם ההודית
|
|-
|rowspan="3"|2
|rowspan="3"|פברואר 2005–נובמבר 2009
|style="background:#337316;"|
|ג'הרקאנד מוקטי מורצ'ה
|style="background:#ff7900;"|
|מפלגת העם ההודית
|-
|style="background:#ff7900;"|
|מפלגת העם ההודית
|style="background:#337316;"|
|ג'הרקאנד מוקטי מורצ'ה
|-
|style="background:#337316;"|
|ג'הרקאנד מוקטי מורצ'ה
|style="background:#ff7900;"|
|מפלגת העם ההודית
|-
|rowspan="3"|3
|rowspan="3"|דצמבר 2009–נובמבר 2014
|style="background:#337316;"|
|ג'הרקאנד מוקטי מורצ'ה
|style="background:#ff7900;"|
|מפלגת העם ההודית
|-
|style="background:#ff7900;"|
|מפלגת העם ההודית
|style="background:#337316;"|
|ג'הרקאנד מוקטי מורצ'ה
|-
|style="background:#337316;"|
|ג'הרקאנד מוקטי מורצ'ה
|style="background:#ff7900;"|
|מפלגת העם ההודית
|-
|4
|דצמבר 2014–נובמבר 2019
|style="background:#ff7900;"|
|מפלגת העם ההודית
|style="background:#337316;"|
|ג'הרקאנד מוקטי מורצ'ה
|-
|5
|דצמבר 2019–מכהנת
|style="background:#337316;"|
|ג'הרקאנד מוקטי מורצ'ה
|style="background:#ff7900;"|
|מפלגת העם ההודית
|}

== קישורים חיצוניים ==

* 

* 

== הערות שוליים ==

ג'הרקאנד
קטגוריה:ג'הרקאנד: פוליטיקה
היידנהיים

היידנהיים (בגרמנית: Heidenheim) היא עיירה במחוז וייסנבורג-גונצנהאוזן, בבוואריה, גרמניה.

היידנהיים היא עיירת שוק גרמנית עתיקה, השוכנת באזור המנהלי של פרנקוניה התיכונה באמצע בוואריה. היא שייכת למחוז הכפרי שנקרא וייסנבורג-גונצנהאוזן. זהו המרכז האדמיניסטרטיבי של האזור המקומי הנקרא האננקאם.

== היסטוריה ==
היידנהיים הוזכרה לראשונה בשנת 742 כאשר שני האחים ויניבלד וויליבלד, הבישוף הראשון של אייכשטאט, אשר הקימו את המנזר הבנדיקטיני של היידנהיים. ויניבלד היה זה שניהל את המנזר. המנזר מאוחר יותר הונהג על ידי הקדוש וולפורגה.<ref></ref> את העיירה ניהל הרוזן מטרוהדינגן לימים דוכס בוואריה, בורקברי נירנברג (הוהנצולרן). לאחר מכן, היידנהיים השתייכה למרחב של אנסבך. עקב הרפורמציה הפרוטסטנטית, המנזר נסגר ב-1537.

מאז היידנהיים היא בעיקר לותרנית. בשנת 1792 קנתה פרוסיה את נסיכות אנסבך ואת היידנהיים.

בעקבות חוזה פריז ב-1806 הועברה היידנהיים חזרה לבוואריה.

== מבנים בעיירה ==
כנסיית סנט ווניבלד הרומנסקית היא בזיליקת עמודים מהמאה ה-12. היא נבנתה על היסודות של כנסייה ישנה יותר. כנסיית המנזר לשעבר של המנזר הבנדיקטיני היידנהיים משמשת כיום ככנסיית הקהילה של הקהילה הלותרנית האוונגליסטית של היידנהיים.

כנסיית הקהילה הקתולית המודרנית של סנט וולבורגה נבנתה על ידי האדריכל ממינכן אלכסנדר פון ברנקה בין השנים 1975 ו-1977 בקצה המערבי של השוק על רכס קטן.

בית הכנסת של היידנהיים נבנה בשנת 1853 במקום בו עמד בית כנסת ישן יותר. הוא תוכנן על ידי אדוארד בורקליין ונשרף ב-1851. בית הכנסת המחודש נשרף בנובמבר 1938. המבנה שימש לימים כמחסן ונהרס בשנות ה-80 והוחלף בבנק.

== אישים ==
* ויניבלד (701–761), מיסיונר אנגלו-סכסוני ואב המנזר הראשון של היידנהיים
* וולבורגה (בסביבות 710–779), אחותו, ראשת מנזר היידנהיים
* הנזירה הוגרבוק (*730 עד 740, † לא ידוע), נזירה במנזר היידנהיים, מחברת "חיי הקדושים של ווניבלד וויליבלד פון אייכשטאט"
* לורנץ כריסטוף מיזלר (1711–1778), חוקר פילוסופי וסופר
* וולף היידנהיים (1757–1832), מלומד ומדפיס יהודי-גרמני
* יוהאן היינריך קירל (1759–1810), עורך דין וסופר
* יוהאן כריסטוף הנזולד (1787–1858) בודק רפואי אזורי
* לזרוס ברגמן (1799–1852) מלומד, רב ויזם, בנו של הרב היידנהיים יוסף ברגמן
* היינריך וולקמאר אנדראה (1817–1900), רוקח גרמני-שווייצרי
* משה גוטמן (1894–1961), רופא ואלרגיסט, היגר לארץ ישראל ב-1936, מייסד האגודה הישראלית לאלרגיה
* ולדמר קלינק (1894–1979), מנהל מקהלה ומלחין
* מקסימיליאן הקר (1977) מוזיקאי גרמני

== קישורים חיצוניים ==

== הערות שוליים ==

קטגוריה:בוואריה: ערים
אלטו נייטס

אלטו נייטס (באנגלית: Alto Knights) הוא סרט פשע אמריקאי בבימויו של בארי לוינסון, ונכתב על ידי ניולס פילגי. בסרט מככב רוברט דה נירו בתפקיד כפול של ראשי המאפיה של שנות החמישים - ו.

הסרט עתיד לעלות לאקרנים בארצות הברית ב-15 בנובמבר 2024, תחת הפצת אולפני האחים וורנר.

== רקע עלילתי ==
העלילה עוקבת אחר רקע סיפורם של ו כראשי מאפיה.

== הפקה ==
הסרט היה בתהליכי ההפקה כבר משנות ה-70, אך במהלך כמה עשורים הועבר לאולפן אחר. באוגוסט 2022, אולפני האחים וורנר אישרו שהסרט יעלה לאקרנים ושנמצא בתהליכים. לאחר מכן נמסר שניקולס פילגי יכתוב את התסריט, ובארי לוינסון יביים את הסרט בכיכובו של רוברט דה נירו שבתפקיד כפול. באוקטובר 2022, דברה מסינג וקתרין נרדוצ'י הצטרפו לצוות השחקנים. בינואר 2023, קוסמו ג'רוויס הצטרף לצוות השחקנים.

הפקת הסרט השתמשה בעטיפות ויניל על מכוניות ומשאיות מתקופת שנות ה-50, דבר שיגרום לרכבים להיראות חדשים. צילומי הסרט החלו בדצמבר 2022 באוהיו. באוקטובר 2023, חודש שמו של הסרט "אלטו נייטס".

== הפצה ==
הסרט התעתד לעלות לאקרנים ב-15 בנובמבר 2024. לאחר מכן, התעתד לעלות לאקרנים ב-2 בפברואר 2023, יחד עם עלייתו לאקרנים של הסרט "טוטו". אולם המגזין "וראייטי" דיווח ב-24 באוקטובר 2023, שבשל שביתת אמני הטלוויזיה והרדיו, אולפני האחים וורנר שקלו לדחות את עליית הסרט לאקרנים במהלך 2025 יחד עם הסרט "ביטלג'וס 2". לאחר שלושה ימים, הסרט נדחה והוקדם רשמית לתאריכו הרשמי הראשון.

== קישורים חיצוניים ==

== הערות שוליים ==

קטגוריה:סרטי 2024
קטגוריה:סרטי האחים וורנר
קטגוריה:סרטי פשע אמריקאיים
קטגוריה:סרטים באנגלית
פוקהונטס (משחק וידאו)

עטיפת המשחק לקונסולת הגיימבוי
פוקהונטס של דיסני הוא משחק פלטפורמה המבוסס על הסרט באותו שם משנת 1995. המשחק נוצר למספר קונסולות משחק בשנות ה־90. הגרסה עבור הסגה מגה דרייב פותחה על ידי Funcom בינואר 1996. גרסה נוספת פותחה לגיימבוי על ידי חברת Tiertex ביוני של אותה שנה.<ref></ref> והופץ על ידי חברת THQ.

גרסת SNES של המשחק הייתה בפיתוח, אך בוטלה מאחר שזמן הפיתוח התארך, ולא התאים לזמן השחרור של גרסת הסגה מגה דרייב.<ref></ref>

כיום ניתן לשחק במשחק גם על גבי מחשבים על ידי אימולטורים.

== משחקיות ==
השחקן שולט בדמותם של פוקהונטס ובמיקו הדביבון שלה, ומחליף ביניהם בתדירות כדי להתגבר על מכשולים, כאשר לכל אחד מהם יש יכולות שונות המסייעות לעבור את השלב. דמויות נוספות מהסרט עוזרות לשחקן אך אינן ניתנות למשחק. במהלך המשחק, השחקן מרוויח כישורים שונים על ידי עזרה לחיות היער, בעזרתם הוא מקבל יכולות של רוחות המעניקות אפשרויות רבות כגון לרחף, לצלול ולרוץ מהר ועוד. המשחק עוקב אחר עלילת הסרט, אך עם המון שינויים במצבים ואירועים.

== ביקורות ==
לגרסת הסגה מגה דרייב המשחק קיבל ביקורות טובות בעיקר על הגרפיקה והצבע, וכן על המוזיקה המבוססת על הפסקול המקורי מהסרט. ומנגד ביקורות בינוניות על זה שהמשחק קל מדי יחסית למשחק פלטפורמה, והוא מותאם בעיקר לקהל שחקנים צעיר יותר, ושחקנים מנוסים יכולים לסיימו תוך שעה אחת.

== לקריאה נוספת ==
* [https://www.mobygames.com/game/6657/disneys-pocahontas/ סקירת המשחק באתר Mobygame]
* [https://vgfreak.com/disney-effet/ סקירת המשחק באתר VGreak]

==הערות שוליים==

קטגוריה:משחקי סגה
קטגוריה:משחקי גיים בוי
קטגוריה:משחקי פלטפורמות ממוחשבים
קטגוריה:משחקי דיסני
תקן ביקורת 450

תקן ביקורת 450 – הערכת ההשפעה של הצגות מוטעות שזוהו במהלך הביקורת הוא תקן ביקורת שפורסם על ידי לשכת רואי החשבון בישראל.

התקן קובע כי על רואה החשבון המבקר של גוף מבוקר להעריך את ההשפעה של הצגות מוטעות שזוהו על הביקורת ואת ההשפעה של הצגות מוטעות שלא תוקנו, אם קיימות, על הדוחות הכספיים.
כחלק ממהלך הביקורת, על רואה החשבון המבקר לבחון האם הצגות מוטעות שזוהו תוקנו ולהתאים את המשך הביקורת בהתאם לממצאים שעלו, תוך שמירה רציפה על קשר עם הגורמים הרלוונטיים בגוף המבוקר, תיעוד והערכת השפעתן של הצגות מוטעות שלא תוקנות, במצטבר ולחוד, תוך התייחסות כמותית וגם איכותנית.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס על תקן ביקורת 115 (שפורסם בשנת 2015) שעסק באותו נושא ועל תקן ביקורת 123 (שפורסם בשנת 2017) שעסק בנושא של התייחסות להוראות חוק ורגולציה במסגרת ביקורת של דוחות כספיים. כמו כן, התקן מבוסס על תקן ביקורת בינלאומי ISA 450 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-450// תקן ביקורת 450], באתר לשכת רואי החשבון
* [https://icpas.org.il/professional-updates/תקן-ביקורת-115-הערכת-ההשפעה-של-הצגות-מוטע// תקן ביקורת 115], באתר לשכת רואי החשבון
* [https://icpas.org.il/professional-updates/תקן-ביקורת-123-התייחסות-להוראות-חוק-ורגו// תקן ביקורת 123], באתר לשכת רואי החשבון
*[https://www.ifac.org/_flysystem/azure-private/publications/files/A022%202012%20IAASB%20Handbook%20ISA%20450.pdf תקן ISA 450], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
אביב סלם

אביב סלם (נולד ב-18 בנובמבר 1999) הוא כדורגלן ישראלי המשחק בעמדת המגן השמאלי במכבי פתח תקווה מליגת העל.

== ביוגרפיה ==
סלם גדל במחלקת הנוער של הפועל פתח תקווה. בגיל 17 עבר לקבוצת הנוער של מכבי הרצליה ובעונת 2018/2019 עלה לקבוצה הבוגרת של הקבוצה.

את עונת 2019/2020 החל ברמת השרון ובינואר 2020 חזר להרצליה. בעונת 2020/2021 עבר להפועל פתח תקווה שם שיחק שתי עונות, ברובן היה שחקן הרכב.

בשנת 2022 עבר לשחק בבני יהודה מהליגה הלאומית, בה רשם 32 משחקי ליגה וכבש שער אחד.

ב-30 במאי 2023, הודיעה הפועל תל אביב על סלם כרכש הראשון שלה לאותה עונה בה חתם לעונה אחת. הוא לא הצליח להטביע חותם ובחלון ההעברות של ינואר עבר למכבי פתח תקווה.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי הרצליה
קטגוריה:כדורגלני הפועל רמת השרון
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני הפועל תל אביב
קטגוריה:כדורגלני מכבי פתח תקווה
קטגוריה:ישראלים שנולדו ב-1999
אליסיה דיקנשטיין

אליסיה דיקנשטיין (באנגלית: Alicia Dickenstein; נולדה ב-19 בינואר 1955) היא מתמטיקאית ארגנטינאית, פרופסור מן המניין באוניברסיטת בואנוס איירס, מתמחה בגאומטריה אלגברית, גאומטריה טורית, גאומטריה טרופית וקומבינטוריקה. מחקריה עוסקים בשימושים של כלים אלו במערכות ביולוגיות. דיקנשטיין היא חברה באגודה האמריקאית למתמטיקה (2019), בעבר כיהנה כסגנית נשיא האיחוד המתמטי הבינלאומי (2015–2018) ובשנת 2015 זכתה בפרס מטעם האקדמיה העולמית למדעים.

== ביוגרפיה ==
דיקנשטיין נולדה בבואנוס איירס בירת ארגנטינה. מגיל קטן היא התעניינה במתמטיקה, אבל היא חשבה שמתמטיקה זה לא מקצוע. כמה חודשים לפני תחילת הלימודים, היא עדיין לא ידעה מה היא רוצה ללמוד ולכן לקחה מבחן התאמה מהתיכון בו למדה. רצה הגורל, ומי שהעבירה את המבחן ניסתה ללמוד מתמטיקה ללא הצלחה ועודדה אותה ללמוד את הנושא.

דינקשטיין סיימה את תואר ראשון בשנת 1977 באוניברסיטת בואנוס איירס. ובשנת 1982 סיימה את הדוקטורט שלה גם כן באוניברסיטת בואנוס איירס במהלך הפוסט-דוק, דיקנשטיין חוותה מספר קשיים אשר האטו את קצב התקדמותה וגרמו לה תהיות על עזיבת המתמטיקה. קשיים אלו היו: פטירתו המוקדמת של מיגל הררה שהשפיעה על כל קבוצת המחקר שלו, והמצב הכלכלי בארגנטינה גרם למשכורת נמוכות וחוסר במשאבים אשר גרמו לקושי בטיפול בילדה השני שנולד באותו הזמן.

=== כתיבת ספרים ===
במהלך עבודתה כתבה ספרים רבים על מחקריה בנוסף, היא כתבה ספר ילדים הכולל שאלות מתמטיות ומטרתו לעודד ילדים חשיבה מתמטית וחיבה לנושא.<ref name=":0"></ref>

== מחקרים ==
=== The Structure of MESSI Biological Systems ===
מחקרה של דיקנשטיין העושה שימוש בכלים של גאומטריה אלגברית, עוסק בחיזוי התנהגות של מערכות ביולוגיות כאשר חלק מהפרמטרים אינם ידועים וללא צורך בעריכת סימולציה. יחד עם שותפתה Mercedes Pérez Millán הן יצרו מערכת הנקראת מערכת MESSI - Modifications of the type-Enzyme-Substrate or Swap with Intermediates (הקרויה על שם ליונל מסי). מערכת זו מאפשרת הוכחת תוצאות של שינוי במבנה המתמטי המתאר תגובות כימיות שונות (הקרוי גם רשת).<ref name=":0" />

=== Toric dynamical systems ===
במחחקר זה, דיקנשטיין ושותפה פיתחו את התאוריה הבסיסית של מערכות אלו בהקשר של גאומטיה אלגברית וקוממבינטוריקה. מערכות אלו מקיימות את חוק פעולת המסות. מחקר זה מספק הוכחה לכך שמרחב מודולי הוא יריעה טורית בהנחה שהפוליהדרון הבלתי משתנה במערכות האיזון הוא דו-ממדי ותוחם.

=== Solving Polynomial Equations ===
ספר זה מתאר את הבסיס, אלגוריתמים ושימושים לפתרון של משוואות פולינומיות. החלק שדיקנשטיין כתבה עוסק במבוא לשאריות ותוצאות במשוואות אלו.

== פרסים ==
* בשנת 2015 זכתה בפרס TWAS מהאקדמיה העולמית למדעים.
* בשנת 2018 נבחרה לאגודה האמריקאית למתמטיקה ובאותה שנה נבחרה לאקדמיה למדעים הארגנטינאית.
* בשנת 2020 נבחרה כחברה ב-SIAM - Society for Industrial and Applied Mathematics ושנה לאחר מכן נבחרה למועצת הארגון.
* בשנת 2021 זכתה בפרס לוריאל-אונסק"ו לנשים במדע.
* בשנת 2023 זכתה בפרס Platinum Konex.

== קישורים חיצוניים ==

== הערות שוליים ==

קטגוריה:מתמטיקאיות
קטגוריה:מתמטיקאים ארגנטינאים
קטגוריה:עמיתי האגודה האמריקאית למתמטיקה
קטגוריה:בוגרי אוניברסיטת בואנוס איירס
קטגוריה:עמיתי SIAM
קטגוריה:ילידות 1955
קטגוריה:ארגנטינאים שנולדו ב-1955
תקן ביקורת 500

תקן ביקורת 500 – ראיות ביקורת הוא תקן ביקורת שפורסם על ידי לשכת רואי החשבון בישראל.

התקן קובע כי על רואה החשבון המבקר של גוף מבוקר להשיג מידה מספקת של ראיות ביקורת נאותות שיאפשרו לו לו להסיק הנחות סבירות שעליהן תבוסס חוות דעתו. כמו כן, התקן מפרט בקצרה אילו נוהלי ביקורת יכולים להיות להשגת ראיות- כגון הבנה של הגוף המבוקר וסביבתו, התייחסות להערכת הסיכונים של הגוף המבוקר, בחינה של הרישומים האלקטרונים של החברה ועוד. כמו כן התקן, נותן דוגמאות לסוגי ראיות שיכולות להיות- בדיקת רשומות, בדיקת נכסים מוחשיים, עריכת בירורים, חישוב בלתי תלוי ועוד.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 82 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 500 של הפדרציה הבינלאומית של רואי החשבון (IFAC) תוך התאמה לישראל.

תקן ביקורת 501 ותקן ביקורת 505 מהווים המשך של תקן זה.

==קישורם חיצוניים==
* [https://icpas.org.il/professional-updates/תקן-ביקורת-ישראל-500/ תקן ביקורת 500], באתר לשכת רואי החשבון
* [https://icpas.org.il/professional-updates/תקן-ביקורת-82-ראיות-ביקורת/ תקן ביקורת 82] באתר לשכת רואי החשבון
*[https://www.ifac.org/_flysystem/azure-private/publications/files/A023%202012%20IAASB%20Handbook%20ISA%20500.pdf תקן ISA 500], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
סקנג'בין

עלי חסה וסירופ סקנג'בין, ממנהגי חג ה'סיזדה בדר'
סקנג'בין (פרסית: سکنگبین, ערבית: سکنجبین) הוא סירופ המשמש להכנת משקה המקובל במטבח הפרסי. הוא עשוי מתערובת של דבש או סוכר עם חומץ, ולעיתים מטובל גם בנענע או מנטה. 

מקובל להגישו בקיץ כמשקה צונן (שרבטה סקנג'בין - شربت سکنجبین), בייחוד בקיץ, לעיתים בלוויית חתיכות מלפפות. בחג ה'סיזדה בדר' הנחגג ביום האחרון של הנורוז (היום השלושה עשר לחודש הראשון בלוח השנה הפרסי) מקובל לאכול עלי חסה טבולים בתרכיז. המשקה נפוץ מאירן גם למטבחים הסלג'וקיים והעות'מאניים, ובטורקית הוא מכונה Sirkencübin. סולטנים עותמאניים נהגו לשתות אותו במיוחד בארוחות האיפטר בימי הרמאדן.

מקורתיו של הסירופ עתיקים והוא מתואר כבר על ידי אבן סינא בחיבור 'ייתרונות המשקא הנקרא סקנג'בין' (ערבית:منافع الشراب المسمي سكنجبين). המשקה מוזכר גם בשירו של ג'לאל א-דין רומי - "תן עוד דבש לסקנג'בין, כי אנחנו הולכים ומוסיפים חומץ'. 

השם סקנג'בין נגזר מהשורש הפרסי סרקה (سرکه) שפירושו חומץ, והשורש 'אנגבין' (انگبین) שפירושו דבש. בערבית האות ک השנייה מוחלפת ב-ج (או בכתב פונטי הצליל /g/ מתחלף ב-/dʒ/).

==קישורים חיצוניים==

* [https://whereismyhome1387.blogspot.com/2008/07/sharbat-e-sekanjebin.html מתכון לשרבטה סקנג'בין]
* [https://www.facebook.com/watch/?v=345187009820998 סרטון המראה כיצד מכינים סקנג'בין]
==הערות שוליים==

קטגוריה:המטבח הפרסי
קטגוריה:משקאות קלים
קטגוריה:המטבח הטורקי
קטגוריה:סירופים
עוגת פירורים

עוגת פירורים שלזי
עוגת פירורים תפוחי עץ ופרג
עוגת פירורים [[ריבס]]
עוגת פירורים או עוגת שטרויזל (בגרמנית: Streuselkuchen) היא עוגת עלה שטוחה גרמנית.

== מאפיינים ==
העוגה עשויה מבצק שמרים משובח עם ציפוי של שטרויזל, תערובת פירורית של סוכר, שומן וקמח. בעבר העוגה הייתה מוכרת בעיקר בסקסוניה ובשלזיה, אבל היא פופולרית כיום ברחבי גרמניה. בדרך כלל מדובר באחת מ"עוגות הסדין" הלא מלאות, אבל עוגות פירורים מיוצרות גם עם סוגים שונים של בסיסים מתחת לפירורים. העוגה פופולרית גם בקרב יהדות אשכנז.

== הכנה ==
להכנת עוגת הפירורים מרדדים תחילה את בצק השמרים על תבנית אפייה ונותנים לו לתפוח זמן מה. לאחר מכן מפזרים על בסיס הבצק את הפירורים (העשויים מסוכר, שומן וקמח ביחס של 1:1:2).<ref>IREKS-Arkady-Institut für Bäckereiwissenschaft (Hrsg.): IREKS-ABC der Bäckerei. 4. Auflage. Institut für Bäckereiwissenschaft, Kulmbach 1985</ref> מרטיבים את הבצק מראש כדי שהפירורים יידבקו טוב יותר. לבסוף, העוגה נאפית בסביבות 220 מעלות צלזיוס. ניתן להשתמש בחומרים רבים כדי להרטיב את הבצק, שגם עוזרים לעדן את הטעם: מים, חלב, שמנת, קרם וניל, ממרחי גלידה, מי סוכר או דבש או ריבה. לאחר האפייה, ניתן לפזר על העוגה אבקת סוכר או ציפוי אחר כלשהו.

חמאה משמשת לעיתים קרובות כשומן. היא מכונה גם פירורי חמאה ועוגות קראמבל חמאה. על פי ההנחיות של קוד המזון הגרמני, עוגת קראמבל חמאה חייבת להכיל לפחות 30 חלקים של חמאה או כמויות שוות של חמאה או חמאה מזוקקת בבצק ובפירורים בשילוב של 100 חלקים של מוצרי דגנים טחונים ו/או עמילן. אסור לכלול בעוגה שומנים אחרים.

== גרסאות נוספות ==
* תוספות שטרויזל משתלבות גם עם עוגות פירות שטוחות, כמו עוגת תפוחים, עוגת פרג, עוגת ריבס, או עוגת קראמבל עם משמשים, שזיפים, דובדבנים (חצויים ומגולענים), אבל גם עם אוכמניות או דומדמניות.
* גם בסיס עשוי קרם וניל או פודינג נפוץ.
* לעוגת שטרויזל השלזי יש שטרויזל על בסיס קצף.

== קישורים חיצוניים ==

== הערות שוליים ==

קטגוריה:המטבח הגרמני
קטגוריה:עוגות
ז'ן בורדייט

ז'אן בורדייט (צרפתית: Jean Bourdeillett; 24 באוקטובר 1901 - 28 באוגוסט 1981) דיפלומט ומשורר צרפתי.
== ביוגרפיה ==
בורדייט נולד בדאקס ולמד מדעי המדינה, פילוסופיה ומשפטים בפריז.

הוא החל לשרת כדיפלומט ב-1925, ומילא תפקידים שונים: בנציגות הכללית בתוניס מ-1925 עד 1928, בממשל המרכזי בווינה, קונסול בנירנברג מ-1933 עד 1938, קונסול בפרנקפורט מ-1938 עד 1939. קונסול כללי משנת 1939 בג'נובה, ונציג צרפת בכס הקדוש ב-1948.

הוא היה שגריר צרפת בוונצואלה מ-21 באפריל 1959 עד 3 במרץ 1952, שגריר צרפת בדנמרק מ-19 בדצמבר 1952 עד 10 באוקטובר 1959 ושגריר צרפת בישראל מ-10 באוקטובר 1959 עד 11 בספטמבר 1965. כמה ימים לפני שנכנס לתפקידו בתל אביב, במהלך פגישה עם שארל דה גול, הוא ביקש להגיע להסכם תרבות צרפת-ישראל. כנציגה של צרפת בישראל, הוא אחד ממייסדי קרן גנרל-פייר-קניג. ב-30 ביוני 1964. הוא היה תומך נלהב בציונות וספר הזיכרונות שלו למען ישראל הוא מחווה לעצמאותה של המדינה היהודית. הוא מונה ליועץ הדיפלומטי של ממשלת ז'ורז' פומפידו למשך שנה אחת מ-1 באוקטובר 1965.

==ספריו==
בורדייט חיבר מספר ספרי שירה וספר זכרונות אחד.
===שירה===

<div class="mw-content-ltr">
*Simulacres, Paris, Seghers, 1945
*Les étoiles dans la main, Paris, Seghers, 1954
*Reliques des songes, Paris, Seghers, 1958
*La Pierre et l'anémone, Paris, Seghers, 1964
*Saison des ombres, Paris, Seghers, 1965
*Le bouquet noir (1965-1969), Paris, Seghers, 1970
*Le Soleil ni la mort, Paris, Seghers, 1975
</div>
===זכרונות===
<div class="mw-content-ltr">
*Pour Israël, Paris, Seghers, 1968 (למען ישראל)
</div>

==תרגום לעברית==

מבחר שירים מספרו La Pierre et l'anémone (האבן והכלנית) שיצא בפריז ב-1964, תורגמו לעברית ופורסמו בספר 'אבן וכלנית' שיצא בהוצאת עם הספר בתל אביב ב-1965, עם הקדמה של הדיפלומט הישראלי יעקב צור. השירים בספר מתארים את נופה של הארץ ממבט אוהב של המשורר. השירים תורגמו על ידי אהרן אמיר, אורי ברנשטיין וחיים גורי.

==הערות שוליים==

קטגוריה:צרפתים שנפטרו ב-1981
קטגוריה:צרפתים שנולדו ב-1901
קטגוריה:משוררים צרפתים
קטגוריה:דיפלומטים צרפתים
מיילס מקברייד

מיילס ג'יימס "דוּס" מקברייד (באנגלית: Miles James "Deuce" McBride; נולד ב-8 בספטמבר 2000) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הרכז.

==קריירת מכללות==
מקברייד נולד בסינסינטי שבאוהיו. בעת לימודיו בתיכון מולר שיחק בקבוצת התיכון לצד שחקן ה-NBA לעתיד ג'קסון הייז. בין השנים 2019–2021 למד באוניברסיטת וירג'יניה המערבית, ובעונתו האחרונה בקבוצת הכדורסל של האוניברסיטה (2020/2021) רשם ממוצעים של 15.9 נקודות, 4.8 אסיסטים, 3.9 ריבאונדים ו-1.9 חטיפות למשחק.

==קריירה מקצועית==
מקברייד נבחר בבחירה ה-36 של דראפט ה-NBA{{כ}} 2021 על ידי אוקלהומה סיטי ת'אנדר, ומיד הועבר בטרייד לניו יורק ניקס. בשתי עונותיו הראשונות בקבוצה שותף בכ-10.9 דקות למשחק, וקלע 3.0 נקודות בממוצע למשחק בלבד.

בדצמבר 2023 חתם על הארכת חוזה בניקס ל-3 עונות נוספות (החל מעונת ) בסך כ-13 מיליון דולר.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ניו יורק	|| 40 || 2 || 9.3 || 0.296 || 0.250 || 0.667 || 1.1 || 1.0 || 0.4 || 0.0 || 2.2
|- style="background-color: #EFEFEF;"		|| 
| 	|| ניו יורק	|| 64 || 2 || 11.9 || 0.358 || 0.299 || 0.667 || 0.8 || 1.1 || 0.6 || 0.1 || 3.5
|- style="background-color:#80BFFF; font-weight:bold;"		|| 
| קריירה || 		|| 104 || 4 || 10.9 || 0.337 || 0.282 || 0.667 || 0.9 || 1.1 || 0.5 || 0.1 || 3.0
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ניו יורק	|| 8 || 0 || 2.5 || 0.250 || 0.333 || 0.000 || 0.3 || 0.1 || 0.0 || 0.1 || 0.4
|- style="background-color:#80BFFF; font-weight:bold;"		|| 
| קריירה || 		|| 8 || 0 || 2.5 || 0.250 || 0.333 || – || 0.3 || 0.1 || 0.0 || 0.1 || 0.4
|}

==קישורים חיצוניים==

קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת וירג'יניה המערבית
קטגוריה:כדורסלני ניו יורק ניקס
קטגוריה:כדורסלני וסטצ'סטר ניקס
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2000
פרסביאורניס

פרסביאורניס (שם מדעי: Presbyornis) הוא סוג נכחד של עוף שהיה קרוב לאווזאים החיים. הוא התקיים באמריקה הצפונית של הפלאוקן והאאוקן שלפני 62 עד 55 מיליון שנה מזמננו.

סוג זה תואר ב-1926 ממאובנים שהתגלו ברחבי ארצות הברית בתצורות נהר גרין , בהם התגלו שלדי עופות מים רבים וממצאים נוספים התגלו ביוטה בתצורה Colton Formation, בווירג'יניה בתצורה Aquia Formation ואף באנגליה בתצורה Bouldnor Formation. ישנם גם ממצאים נתונים במחלוקת שלו שהתגלו במונגוליה. הסוג מכיל 3 מינים, שהגדול שבהם P. isoni, היה גדול יותר מהברבורים המודרניים.

==מאפיינים==
הפרסביאורניס הוא אחד מהראשונים של דמויי-התרנגול שהיו קרובים לאווזאים, בני הקבוצה Odontoanserae שהייתה קרובה מעט גם לפלאגאורניתיים. בתחילה סברו שהוא קשור לפלמינגואיים עקב מבנה הרגליים והצוואר הארוכים שלו. עם זאת מבנה הגולגולת והמקור דומים בהרבה לאלה של ברווזים מודרניים.

חלק מהחוקרים סברו שהסוג מייצג שלב מעבר בין האווזאים לחופמאים, אך כיום רואים בו חבר בקבוצה נכחדת של דמויי-אווזים הקרובים בעיקר לקמיקיים הדרום אמריקאים. על פי הממצאים שהתגלו ייתכן שהוא חי באגמים רדודים בהם הוא שחה ושיכשך בחיפוש מזון עם מקורו הרחב והשטוח, בעודו מסנן מזון של צמחים ובעלי חיים קטנים כמו הברווזים המצויים החיים.

==קישורים חיצוניים==

==הערות שוליים==

קטגוריה:בעלי חיים שתוארו ב-1926
קטגוריה:טקסונים שתוארו בידי אלכסנדר וטמור
קטגוריה:דמויי תרנגול נכחדים
קטגוריה:בעלי חיים שחיו באאוקן באמריקה הצפונית
קטגוריה:מאובני טקסונים שתוארו ב-1926
מתחרים

מתחרים (באנגלית: Challengers) הוא סרט ספורט ודרמה-קומית רומנטית אמריקאי שבוים על ידי על פי תסריט מאת ג'סטין קוריצקס. בסרט מככבים זנדאיה, ג'וש אוקונור ו, ועלילתו עוקבת אחר אלוף גראנד סלאם בטניס שמתחרה במהלך סבב ה-ATP צ'לנג'ר מול אהובה לשעבר של אשתו.

הסרט עלה לאקרנים בארצות הברית ב-26 באפריל 2024, תחת הפצתה של "מטרו גולדווין מאייר".

==רקע עלילתי==
לאחר שאלוף גראנד סלאם בטניס נוחל רצף הפסדים, מחליטה אשתו והמאמנת שלו לרשום אותו לסבב ה-ATP צ'לנג'ר, לקראתו הוא מגלה כי יתחרה מול אהובה לשעבר.

==צוות השחקנים==
* זנדאיה – טאשי דאנקן
* ג'וש אוקונור – פטריק
* – ארט דונלדסון
* ג'ייק ג'נסן

==הפקה==
===פיתוח===
בפברואר 2022, נמסר כי חברת ההפקות "מטרו גולדווין מאייר" נתנה אור ירוק להפקת הסרט, אותו התעתד לביים לוקה גואדאנינו ואליו לוהקו זנדאיה, ג'וש אוקונור ומייק פייסט לכיכוב בתפקידים ראשיים. בנוסף, להשתתפותה בצוות השחקנים, זנדאיה לקחה חלק בהפקת הסרט. בריאיון ל-"Colider" שנערך בשנת 2022, ציטט גואדגנינו את התסריט של קוריצקס ואת המוטיבציה של איימי פסקל וזנדאיה כהשראה להפקת הסרט.
===צילומים===
צילומי הסרט החלו ב-3 במאי 2022 בבוסטון, שם הוציאה הפקת הסרט הודעת ליהוק לתושבים המקומיים עבור גילום טניסאים וניצבים כלליים, התקיימו בסביבות השכונות בק ביי ובמזרח בוסטון ועליהם הופקד צלם הקולנוע סייומבו מקדיפרום. צילומי הסרט הסתיימו ב-26 ביוני 2022.

כהכנה לתפקידה, בילתה זנדאיה שלושה חודשים באימונים עם שחקן הפרו-טניס לשעבר שהפך למאמן, בראד גילברט. בנוסף, שימש ג'ונתן אנדרסון, המנהל הקריאייטיב של מותג היוקרה הספרדי "Loewe", כמעצב התלבושות.
===גמר הפקה===
גואדאנינו ביקר את זנדאיה על הסט של "חולית: חלק שני" (2024) על מנת להשלים עבודות הקלטות דיאלוג מחדש עבור הסרט. בנוסף, על הלחנת הפסקול עבור הסרט הופקדו המלחינים טרנט רזנור ואטיקוס רוס חלק, לאחר שעבדו בעבר עם גואדאנינו על הסרט "עצמות והכל" (2022).

עבודות הפוסט-פרודקשן הסתיימו באפריל 2023.

==הפצה==
הסרט עלה לאקרנים בארצות הברית ב-26 באפריל 2024, תחת הפצתה של "מטרו גולדווין מאייר".

במקור, התעתד הסרט לעלות לאקרנים ב-11 באוגוסט 2023, ובהמשך ב-15 בספטמבר 2023. בנוסף, התעתד הסרט לעלות לאקרנים בבכורה עולמית כסרט הפתיחה של פסטיבל הסרטים של ונציה, אך הקרנתו בפסטיבל בוטלה על ידי "אולפני אמזון" ו"מטרו גולדווין מאייר" עקב שביתת שביתת אמני הטלוויזיה והרדיו.

על אף שאולפני "האחים וורנר" משמשת כמפיצתה הבינלאומית של הסרט, הסרט לא יעלה לאקרנים בבתי הקולנוע הצרפתיים ויופץ ישירות לפלטפורמות שירות הזרמת המדיה "פריים וידאו" המקומיות.

==קישורים חיצוניים==

==הערות שוליים==

קטגוריה:סרטי דרמה אמריקאיים
קטגוריה:סרטי קומדיה רומנטית אמריקאיים
קטגוריה:סרטי ספורט
קטגוריה:סרטי אמזון
קטגוריה:סרטי מטרו גולדווין מאייר
קטגוריה:סרטי האחים וורנר
קטגוריה:סרטים אמריקאיים משנת 2024
אנדוטיאודון

אנדוטיאודון (שם מדעי: Endothiodon; מיוונית עתיקה: "שן פנימית") הוא סוג של סינאפסיד מקבוצת התראפסידה שחי בסוף תקופת הפרם שלפני 259 עד 254 מיליון שנה מזמננו. 

סוג זה תואר לראשונה ב-1876 בידי החוקר ריצ'רד אואן, אשר גילה את ממצאיו בדרום אפריקה ובהם נכללו שרידי גולגולת ולסת תחתונה.

הוא היה קרובו של הדיקטודון וכמותו היה נפוץ מאוד לאורך פנגיאה ברחבי כל היבשות, כאשר המאובנים שלו התגלו בהודו, ברזיל ובהרבה מדינות באפריקה: מלאווי, מוזמביק, דרום אפריקה, טנזניה, זמביה וזימבבואה. בדומה לדיקינודנטים אחרים הוא היה אוכל צמחים, אף שחסרו לו שני החטים שאפיינו את רוב הדיקינודונים. קצוות הלסתות היו בעלי מקור מעוקל כלפי מעלה מה ששימש לעקירת צמחים ואולי אף עזר בחפירה.

במקור נכללו בסוג זה 9 מינים, אך בהמשך הורדו ל-3 בלבד: E. uniseries, E. bathystoma ו-E. whaitsi.

==קישורים חיצוניים==

<gallery>
Endothiodon Scale V3.svg
Endothiodon.jpg
Usili Formation.png|איור של קבוצת אנדוטיאודונים נרדפים בידי גורגונופסיד בטנזניה של הפרם
</gallery>

קטגוריה:דיצינודונטים
קטגוריה:בעלי חיים שחיו בפרם באפריקה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1876
הלשכה למודיעין ומחקר

הלשכה למודיעין ומחקר (באנגלית:Bureau of Intelligence and Research (INR)) היא סוכנות המודיעין של מחלקת המדינה של ארצות הברית אשר אחריותה העיקרית היא לספק מודיעין לקידום מדיניות החוץ האמריקאית ותמיכה בנציגיה הדיפלומטים של ארצות הברית. הלשכה למודיעין ומחקר מהווה חלק מקהילת המודיעין האמריקאית.

== תפקידים ==
תפקידה של הלשכה הוא
* סיפוק מודיעין לטובת קידום הדיפלומטיה האמריקאית ומדיניות החוץ,
* ניתוח תוצאות בחירות במדינות זרות.
* ניטור ודיווח התרעה על מלחמה וסכסוכים ברחבי העולם.
* סיפוק ניתוח והערכות מודיעין עבור נשיא ארצות הברית, המועצה לביטחון לאומי וקובעי מדיניות בכירים אחרים.
* ביצוע סקרי דעת קהל במדינות זרות מסביב לעולם על מנת לקבל מיפוי דעת הקהל על מדיניות החוץ האמריקאית.

== ראו גם ==
* המרכז למחקר מדיני

==קישורים חיצוניים==
* 

== הערות שוליים ==

קטגוריה:מחלקת המדינה של ארצות הברית
קטגוריה:קהילת המודיעין האמריקאית
ג'סיקה פוקס

גס'י פוקס, 2022
ג'סיקה אסתר "ג'ס" פוקס (באנגלית: Jessica Esther "Jess" Fox; נולדה ב-11 ביוני 1994) היא קיאקיסטית אוסטרליית-יהודייה, ילידת צרפת. פעמיים ברציפות אלופה אולימפית (טוקיו 2020 ופריז 2024) ו-4 פעמים אלופת עולם (2013, 2014, 2015 ו-2018) בקאנו סלאלום C-1. אלופה אולימפית (פריז 2024), סגנית אלופה אולימפית (לונדון 2012), פעמיים ברציפות זוכת מדליית ארד אולימפית (ריו דה ז'ניירו 2016 וטוקיו 2020) ו-4 פעמים אלופת העולם (2014, 2017, 2018 ו-2023) בקיאק סלאלום K-1. בסך הכל בעלת 6 מדליות אולימפיות, מהן 3 זהב, 1 כסף ו-2 ארד ובעלת 22 מדליות מאליפויות העולם, מהן 14 מדליות זהב, 5 כסף, ו-3 ארד.

== ביוגרפיה ==
ג'סיקה אסתר פוקס נולדה במרסיי שבצרפת, אביה נוצרי ואמה יהודייה, והיגרה עם משפחתה לפנרית', ניו סאות' ויילס שבאוסטרליה. היא בת למשפחה של קיאקיסטים. אמה, מרים פוקס-ירושלמי זוכת מדליית ארד אולימפית (אטלנטה 1996) ואלופת עולם שייצגה את נבחרת צרפת. אביה, ריצ'רד פוקס , קיאקיסט אולימפי שייצג את בריטניה הגדולה וסיים במקום רביעי (ברצלונה 1992), מאמן נבחרת אוסטרליה בקיאקים וחבר פדרציית הקאנו העולמית. אחותה הצעירה של ג'סיקה, נעמי פוקס, אף היא אלופה אולימפית (פריז 2024) בקיאק קרוס.

===2012===
====סגנית אלופה אולימפית====
באולימפיאדת לונדון היא זכתה במדליית כסף בסלאלום קיאק ליחידות, אחרי אמילי פר מצרפת לפני מאיאלן סוראוט מספרד.

===2013===
====אלופת עולם====
באליפות העולם שנערכה בפראג, צ'כיה בספטמבר 2013 היא זכתה בשתי מדליות זהב, בסלאלום קאנו ליחידות לפני מלורי פרנקלין מבריטניה וקרולין לואר מצרפת ובתחרות הקבוצתית בקאנו, לפני צ'כיה וגרמניה.

===2014===
באליפות העולם שנערכה במרלינד, ארצות הברית בספטמבר 2013 היא זכתה בשתי מדליות זהב, בסלאלום קאנו ליחידות לפני מלורי פרנקלין מבריטניה ואוריין רבור מצרפת ובסלאלום קיאק ליחידות לפני פיונה פני מבריטניה ומלאני פייפר מגרמניה.

===2015===
באליפות העולם שנערכה בלונדון, בספטמבר 2015 היא זכתה בשתי מדליות זהב, בסלאלום קאנו ליחידות לפני קתרינה האוליצ'קובה מצ'כיה ונוריה וילרובלה מספרד ובתחרות הקבוצתית בקאנו, לפני צ'כיה ואוסטריה.

===2016===
באולימפיאדת ריו דה ז'ניירו היא זכתה במדליית ארד בסלאלום קיאק ליחידות, אחרי מאיאלן סוראוט מספרד ולוקה ג'ונס מניו זילנד.

===2021===
====אלופה אולימפית====
באולימפיאדת טוקיו היא זכתה בשתי מדליות, זהב וארד. מדליית זהב בסלאלום קאנו ליחידות לפני מלורי פרנקלין מהממלכה המאוחדת ואנדריאה הרצוג מגרמניה ומדליית ארד בסלאלום קיאק ליחידות, אחרי ריקארדה פאנק מגרמניה ומאיאלן סוראוט מספרד.

===2024===
====הכוכבת האולימפית בקאנו ובקיאק====
באולימפיאדת פריז היא זכתה בשתי מדליות זהב בסלאלום קיאק ליחידות, לפני קלאודיה זוולינסקה מפולין וקימברלי וודס מהממלכה המאוחדת ובסלאלום קאנו ליחידות בפעם השנייה ברציפות לפני אלנה ליליק מגרמניה ואיווי ליבפרת' מארצות הברית.

== קישורים חיצוניים ==
* 

קטגוריה:קיאקיסטיות
קטגוריה:ספורטאיות אוסטרליות
קטגוריה:ספורטאיות יהודיות
קטגוריה:חותרי קאנו/קיאק באולימפיאדת לונדון (2012)
קטגוריה:משתתפים יהודים באולימפיאדת לונדון (2012)
קטגוריה:משתתפים יהודים באולימפיאדת ריו דה ז'ניירו (2016)
קטגוריה:משתתפים יהודים באולימפיאדת טוקיו (2020)
קטגוריה:נושאי דגל אוסטרליה באולימפיאדה
קטגוריה:אוסטרליות שנולדו ב-1994
מומולנד

מומולנד הייתה להקת בנות דרום קוריאנית שנוסדה ב-2016 על ידי MLD Entertainment (לשעבר Double Kick Company).<ref></ref> הלהקה הורכבה מזוכות תוכנית הריאליטי Finding Momoland Hyebin - יהונו, ג׳יין, נאיון, זו, אהין, וננסי<ref></ref> שהיו החברות המייסדות של הלקה.<ref></ref> ב-10 בנובמבר 2016 הוציאו את המיני-אלבום הראשון שלהן: Welcome to Momoland.<ref name=":0"></ref> ב-2017 נוספו ללהקה שתי חברות חדשות: דייזי וטאהא. ב-2019 טאהא ויהונו עזבו את הלהקה<ref></ref><ref></ref> וב-2020 דייזי עזבה.<ref name=":1" /> הלהקה התפרקה ב-14 בפברואר 2023.<ref></ref>

== 2016 - התחלת פעילות ==
מומולנד בהופעה באולימפיאדת החורף, 2018
ב-10 בנובמבר 2016 יצא המיני-אלבום הראשון של הלהקה: Welcome to Momoland. ב-10 בנובמבר 2017 הלהקה הוציאה את הגרסה המורחבת של האלבום Welcome to Momoland.<ref name=":0" /> ב-28 במרץ 2017 הצטרפו לקבוצה.<ref></ref> באפריל 2017, בהרכב המחודש, הוציאו את הסינגל ״Wonderful Love״. ב-22 באוגוסט 2017 יצא המיני-אלבום !Freeze. ב-3 בינואר הלהקה הוציאה את המיני-אלבום !Great, עם הסינגל "Bboom Bboom". ב-26 ביוני 2018 הלהקה הוציאה את המיני אלבום Fun to the World, עם הסינגל "Baam".<ref name=":0" /> ב-20 במרץ 2019 הלהקה הוציאה את המיני-אלבום Show Me.<ref name=":0" />

== 2019 - שינויים בהרכב הלהקה ופירוק הלהקה ==
בנובמבר 2019 MLD הודיעה על עזיבתן של טאהא ויהונו את הקבוצה,<ref></ref> והצהירה כי הם מנהלים דיונים לגבי ההמשך של דייזי בקבוצה.<ref></ref> לבסוף, ב-13 במאי 2020 MLD הודיעו רשמית על עזיבתה את הקבוצה.<ref name=":1"></ref> מאוחר יותר, בשידור לייב בטיקטוק, אמרה דייזי כי לא עזבה מרצונה, ולמעשה פיטרו אותה מהלהקה.<ref></ref>

ב-11 ביוני 2020 יצא המיני-אלבום Starry Night.<ref name=":0" /> ב-29 ביוני 2020 הלהקה חתמה על חוזה עם ICM Partners במטרה להיכנס לשוק האמריקאי.<ref></ref>

ב-17 בנובמבר 2020 יצא הסינגל Ready or Not,<ref name=":0" /> כשהזמר סיי השתתף בכתיבת השיר.<ref></ref>

ב-14 בינואר 2022 הלהקה הוציאה את הסינגל באנגלית "Yummy Yummy Love", יחד עם הזמרת הדומיניקנית נאטי נטשה<ref></ref>

ב-14 בפברואר 2023 הלהקה התפרקה באופן רשמי.<ref></ref>

== ראו גם ==
* הגל הקוריאני

== קישורים חיצוניים ==

* 

* [https://music.apple.com/il/artist/momoland/1174745559 מומולנד] באתר אפל מיוזיק

== הערות שוליים ==
אוטו אבלס

אוֹטוֹ אַבֵּלֶס (בגרמנית: Otto Abeles; 1 במאי 1879–25 במאי 1945) היה עיתונאי, סופר, עורך דין, מבקר מוזיקה ועסקן ציוני.

==ביוגרפיה==
אבלס נולד ברוהטץ שבמוראביה בתחומה של האימפריה האוסטרו-הונגרית לזיגמונד ורוזה לבית שראגר. למד בתיכון בברנו ורכש את השכלתו העל-תיכונית באוניברסיטת וינה, שם השלים את הדוקטורט שלו במשפטים. בעת לימודיו הקים את אגודת התלמידים הציונית הראשונה, "וריטאס", יחד עם רוברט שטריקר, ברתולד פייבל וגיסו, הרמן קדיש.

עד שנת 1928 עבר כיועץ משפטי ברכבת הפדרלית האוסטרית. בהיותו עורך ועיתונאי, ראשית ב"וועלט" ולאחר מכן בביטאון התנועה הציונית באוסטריה "אידישע צייטונג" וביומון "Weiner Morgenzeitung" שייסד עם רוברט שטריקר ב-1919, פרסם מאמרים בשבח הרעיון הציוני ותמך במפלגה הלאומית היהודית בבחירות לאספה המכוננת הלאומית. עם סגירתו של האחרון בספטמבר 1927 המשיך לכתוב בעיתון "Die Neue Welt", כמו גם בעיתונים שונים. בין השנים 1915–1925 ערך יחד עם לודוויג באטו את הלוח הספרותי הציוני "אידישער נאציונאל־קאלענדער".

החל מהמחצית השנייה של שנות ה-20 של המאה ה-20 נסע לטרנסילבניה, הונגריה, גליציה המזרחית, לוקסמבורג וצ'כוסלובקיה כנציג קרן היסוד. ב-1930 עבר להולנד והיה פעיל בקהילה היהודית באמסטרדם. הוא גם ניהל את הסניף ההולנדי של קרן היסוד.

לאחר פלישת גרמניה הנאצית להולנד נאסר ונשלח למחנה וסטרבורק. תואר הדוקטורט שלו נשלל ממנו מטעם אוניברסיטת וינה ב-1941. במאי 1944 שולח למחנה ברגן-בלזן. היה על הרכבת האבודה ונפטר בטרביץ מטיפוס הבהרות, ולפי מקור אחר מתשישות.

אבלס נשא לאישה את מינה דמביצר, ונולד להם בן.

בשנת 2010 הפך סנאט אוניברסיטת וינה את החלטת ביטול הדוקטורט מ-1941.

==ספריו==
כריכת הספר "ביקור בארץ ישראל" מ-1926
* "ההחלמה" (Die Genesung) – ספר שירה (1920)
* "ביקור בארץ ישראל" (Besuch in Erez Israel) – תיאור של ביקורו הראשון (1926)
* "נשים בעלות שם בישראל" (Zehn Jüdinnen) – ספר על נשים יהודיות נודעות (1931)
* "מפגשים עם יהודים" (Begenung mit Juden) (1936)

==קישורים חיצוניים==
* 
* 

==הערות שוליים==

קטגוריה:סופרים יהודים צ'כים
קטגוריה:סופרים יהודים אוסטרים
קטגוריה:עיתונאים יהודים צ'כים
קטגוריה:עיתונאים יהודים אוסטרים
קטגוריה:פעילים ציונים
קטגוריה:עובדי קרן היסוד
קטגוריה:בוגרי אוניברסיטת וינה
קטגוריה:נספים במחנה הריכוז ברגן-בלזן
קטגוריה:אסירים במחנה הריכוז ברגן-בלזן
קטגוריה:אסירים במחנה וסטרבורק
קטגוריה:ילידי 1879
קטגוריה:נפטרים ב-1945
סת' קוינטרו

סת' קוינטרו (באנגלית: Seth Quintero) הוא נהג מרוצים אמריקאי המתחרה במרוצי שטח. קוינטרו הוא חלק מקבוצת רד בול המתחרה במסגרת אליפות העולם בראלי-רייד ומחזיק בשיא הניצחונות בסטייג'ים במהלך מרוץ ראלי דקר בודד (12 ניצחונות בשנת 2022).

==קריירת מרוצים==
קווינטרו גדל בסן מרקוס, קליפורניה ובגיל ארבע כבר רכב על טרקטורונים. בגיל 10 החל להתחרות ובגיל 11 זכה באליפות העולם בטרקטורונים לנוער. בשנת 2015 זכה בשנית באליפות העולם.

בשנת 2018 החל להתחרות בקטגוריות המקצועניות בחסות חברת רד בול. בעונת הבכורה שלו סיים במקום השני במרוץ מינט 400 ובוגאס לרינו. בשנת 2019 זכה באליפות הטוב במדבר בקטגוריית הטרקטורונים לאחר שניצח 6 מרוצים במהלך העונה.

בשנת 2020 החל להתחרות במרוצים בין-לאומיים ושנה לאחר מכן ערך את הופעת הבכורה בראלי דקר. בנוסף, השתתף בשני אירועים במסגרת גביע העולם של ה-FIA בראלי קרוס-קאנטרי. בראלי דקר ניצח 6 סטייג'ים והיה למנצח הצעיר בתולדות המרוץ. שנה לאחר מכן קבע שיא ניצחונות באירוע בודד לאחר שניצח ב-12 מתוך 13 הסטייג'ים של המרוץ. בסטייג' היחיד שאותו לא הצליח לנצח הוא הפסיד יותר מ-17 שעות עקב בעיות טכניות ובסיום המרוץ דורג במקום ה-16 בדירוג הכולל של הקטגוריה. מלבד ראלי דקר השתתף בעונת הבכורה של אליפות העולם בראלי-רייד בה השיג ניצחון בראלי מרוקו ודורג שני בסיום העונה. בשנת 2023 ניצח בשני סטייג'ים וסיים במקום השני בדירוג הכולל של הדקר.

לקראת ראלי דקר בשנת 2024 עבר להתחרות בקטגוריית המכוניות (T1+) והצטרף לקבוצת טויוטה.

===ראלי דקר===
{| class="wikitable"
|-
!שנה
!קטגוריה
!יצרן
!מיקום
!סטייג'ים שניצח
|-
!2021
| rowspan="3" |לייט פרוטו
| align="center" rowspan="2" | OT3
| align="center" style="background:#CFCFFF;"|18
| align="center" |6
|-
!2022
| align="center" style="background:#CFCFFF;"|16
| align="center" |12
|-
!2023
| align="center" | Can-Am
| align="center" style="background:#dfdfdf;" |2
| align="center" |2
|-
!2024
| align="center" |מכוניות
| טויוטה 
|
|
|}

==הערות שוליים==

קטגוריה:נהגי מכוניות מרוץ אמריקאים
קטגוריה:אמריקאים שנולדו ב-2002
נורי (משגר לוויינים)

נורי 1 (בהנגול: 누리, Nuri ידוע גם בשמו הקודם KSLV-II (Korean Space Launch Vehicle-II)) הוא משגר לוויינים מפיתוח של המכון הקוריאני לחקר התעופה והחלל. 

==תכנון ומבנה==
בניגוד למשגר קודם "נרו 1" המשגר פותח כולו בקוריאה הדרומית. המטרה הייתה להגיע למשגר שיכול להתמודד על שיגורים מסחריים מול משגרים אחרים. התכנון החל בשנת 2010. בשנת 2016 החלו בדיקות מנועים.

בשנת 2018 בוצע טיסה תת-מסלולית.

במקביל לפיתוח המשגר במרכז החלל נרו נבנה כן שיגור חדש LC-2.

השיגור הראשון בוצע באוקטובר 2021 עם לוויין דמי במשקל של 1,500 ק"ג. הלוויין הגיע למסלול המתוכנן בגובה של 700 ק"מ אך השלב השלישי של המשגר פעל 46 שניות בלבד. הדבר גרם לכך שלוויין לא הגיע למהירות מתוכננת.

השיגור השני שנערך ב-21 ביוני 2022 הסתיים בהצלחה. בעקבות ניסויים אלו היה ניתן להכריז שלמשגר קיימת יכולת שיגור של מטענים עד 1,900 ק"ג.

מתוכנן להגדיל יכולת מנועים ולהקטין משקל המשגר. הדבר צפוי להגדיל יכולת המשגר למטענים עד 2,800 ק"ג.

==קישורים חיצוניים==

* [https://www.kari.re.kr/eng/sub03_04_01.do תיאור המשגר באתר היצרן]
* [https://space.skyrocket.de/doc_lau/kslv-2.htm רשימת שיגורים]

קטגוריה:משגרי לוויינים וחלליות
קטגוריה:תוכנית החלל הדרום קוריאנים
קטגוריה:קוריאה הדרומית: תעופה
מוקצה לעבודה זרה

מוקצה לעבודה זרה הוא מונח הלכתי לפיו בעל חיים שהוקצה (ייוחד) לשם הקרבתו לפני עבודה זרה נאסר בהקרבה על המזבח, אמנם השימוש בו לצרכים אחרים מותר.
==מקור הדין ==
בתלמוד הבבלי מובאים שלושה מקורות שונים לדין זה:

# במסכת בכורות, הפסוק שנאמר לגבי פסול הקרבת בעל חיים בעל מום, נדרש על ידי רבי ישמעאל גם ביחס למוקצה לעבודה זרה: .
# במסכת תמורה מובא מקור נוסף לאיסור הקרבת מוקצה לע"ז , פסוק זה נדרש על ידי רב טובי בר מתנה בשם רבי יאשיה לעניין מוקצה לע"ז: .
# במסכת בבא קמא נדרשות המילים שנאמרו בתורה לגבי קורבן עולה<ref></ref>, כמילות מיעוט שמורות על כך שרק חלק "מִן הַצֹּאן" ניתן להקרבה, ולא כל צאן, למעט מוקצה לעבודה זרה.

==הגדרת ההקצאה האוסרת==
בגמרא במסכת תמורה מובאת ברייתא ששנה רב חנניא טריטאה לפני רבי יוחנן: "אין מוקצה אסור אלא עד שיעשו בו מעשה", כאשר הכוונה היא: "עד שיגזז ויעבדו בו".

בראשונים הובאו שתי גרסאות לגמרא זו, שמהן נגזרת ההגדרה ההלכתית של ההקצאה האוסרת את הבהמה להקרבה: לפי גרסה אחת, הגרסה היא כמובא בתלמוד שלפנינו: "עד שיגזז ויעבדו בו" כלומר האיסור חל רק במקרה שנעשתה פעולה אקטיבית בבהמה לשם ע"ז, כגון גזיזתה לכבוד האליל. כגרסה זו פסק הרמב"ם.

אולם גרסת הראב"ד, רש"י והתוספות היא "אין מוקצה אסור אלא עד שעה שיגוזו או שיעבדו בו כלום", כלומר לגרסה זו בעל החיים נאסר בעצם הקצאתו לעבודה זרה, אולם גיזתו או שימוש אחר בו מבטל את הקצאתו לע"ז, הואיל ומעשה של חולין בבהמה מעיד על כך שאין כוונה יותר להקריבה לאליל, ולכן משעה שנעשה בה שימוש - פקע איסור הקרבתה למזבח.

==דיני ה'מוקצה'==
במשנה במסכת תמורה נאמר כי רק הבהמה עצמה נאסרת באיסור 'מוקצה', ולא האביזרים שעליה. זאת בניגוד למקרה שהבהמה נעבדה בפועל.

אם הבהמה הוקצתה לע"ז בעודה מעוברת, גם ולדהּ אסור בהקרבה.כמו כן, גם תור או בני יונה שהוקצו לעבודה זרה נפסלו להקרבה, בדומה לבהמה.

על פי הלימוד המשווה בין בהמה שהוקצתה לע"ז לבהמה בעלת מום, השוואה זו נכונה גם ביחס למעשר בהמה, שכשם שעל בהמה בעלת מום חל חיוב מעשר בהמה, כך גם על בהמה שהוקצתה לעבודה זרה חל חיוב זה.

== הערות שוליים ==

קטגוריה:הלכה
קטגוריה:עבודת אלילים
קטגוריה:קורבנות ביהדות
יום רחוב כריסטופר

יום רחוב כריסטופר (באנגלית: Christopher Street Day; בראשי תיבות: CSD) הוא מצעד גאווה אירופאי המתקיים מדי שנה בערים שונות ברחבי אירופה, בעיקר באוסטריה, גרמניה ושווייץ.<ref name=":0"></ref>

אף על פי שמצעד הגאווה נקרא על שם מצעד יום השחרור של רחוב כריסטופר, שהתקיים ב-27 ביוני 1970, המצעד לא מתקיים, מסיבות ארגוניות, בתאריך ההיסטורי של 27 ביוני, אלא בסופי שבוע שונים בין יוני לאוגוסט.<ref name=":0" />

בין היישובים שאירחו את האירוע נמצאים היישובים אאוריך, במברג, ביירוית, ברלין, בון, בראונשווייג, ברמן, דרמשטאדט, דורטמונד, דרזדן, דיסלדורף, דיסבורג, ארלנגן, אסן, אסלינגן אם נקר, ארפורט, פרנקפורט, פרייבורג, גרה, האגן, המבורג, הנובר, איסרלון, ינה, קרלסרוהה, קאסל, קיל, קובלנץ, קלן, קונסטנץ, קרפלד, לנדסברג על הלך, לנדסהוט , לייפציג, ליבק, לינבורג, מגדבורג, מנהיים, מיינץ, מינדן, מינכן, נוישטרליץ, נירנברג, אולדנבורג, רגנסבורג, רוסטוק, זארבריקן, זיגן, שטוטגרט, טריר, טיבינגן, אולם, ויימאר, וירצבורג וציריך.

== קישורים חיצוניים ==

== הערות שוליים ==

קטגוריה:ברלין: פסטיבלים
קטגוריה:אירופה: מצעדי גאווה